|  |
| --- |
| SLJ, 30. 3. 2020  Oton Župančič: Žebljarska (poustvarjanje) |
| Učenci, pozdravljeni, upam, da ste se čez vikend spočili in nabrali novih moči za nov delovni teden.  Stopamo že v tretji teden dela na daljavo. Zdaj, upam, ste se že vsi dodobra navadili na tak način dela, saj nas bo verjetno spremljal še kar nekaj časa, v najslabšem primeru celo do konca šolskega leta.  Nekateri delate dobro in sproti, nekateri boste morali svoje delo izboljšati. Osnutek za govorni nastop mi je poslala le tretjina učencev. V tem tednu ga pričakujem tudi od ostalih. Morda bo ob spremenjenih načinih ocenjevanja ravno to ključno, torej sprotno delo.  Za lažje preverjanje, morda še načrtovanje GN, vam na naslednji strani prilagam vsebinski seznam, kar bi moral vsebovati vaš GN. Pomagajte si, da ne boste česa izpustili.  Danes pa se bomo še enkrat ozrli na obdobje moderne, Otona Župančiča in njegovo Žebljarsko. |
| **PREVERI SVOJE DELO**  **Analiza pesniškega jezika**  **V pesmi poišči: npr.**   * **Rimo rumene-zelene** * **okrasni pridevek žareči (žeblji), trate (zelene)** * **primero o, kakor, da sem po sebi koval/ o, kakor da delam ves božji dan greh** * **retorično vprašanje Smo jih v polje sejali?** * **obrnjen besedni red (inverzija) do osmih od treh** * **ogovor Poglej v nebo** * **refren Od štirih do ene …** * **stopnjevanje:** nad nakli smo sključeni; vsi, fantje, možje in dekleta in žene |
| NALOGA ZA DANES  Kot sem obljubila … danes vas čaka poustvarjanje.  **Po vzoru Župančičeve Žebljarske sam/-a napiši pesem z naslovom Šolska. Torej … govori naj o tvojem šolskem delu, morda sedaj, ko opravljaš šolsko delo na daljavo (kako poteka tvoj dan), ali pa se vrni v običajne dni, ko si morda od pol-/osmih do dveh sedel v šolskih klopeh.**  Pazi na ponavljanje refrena … od .. do, rimo in zanimivo vsebino.  Želim vam veliko ustvarjalnega navdiha … nekateri niti ne veste, da imate v sebi pravo »pesniško« dušo.  Pesmi mi pošljite kar na moj elektronski naslov do srede, 1. 4. 2020. Pa to ni »hec« (1. april), ampak res pričakujem vaše izdelke. ☺ |

**KONTROLNI SEZNAM ZA VSEBINO GOVORNEGA NASTOPA**

|  |  |
| --- | --- |
| **Moje besedilo vsebuje** | **Že vsebuje**  **DA/NE** |
| Kratek povzetek vsebine |  |
| Pesemske slike/motive (ključne besede, s katerimi je povzeta vsebina) |  |
| Vsaj tri primere pomanjševalnice ali nenavadne ali narečne ali starinske ali slengovske besede |  |
| Razlago, kaj pomanjševalnica ali nenavadna ali narečna ali starinska ali slengovska beseda pomeni |  |
| Določitev teme |  |
| Utemeljitev določene teme (o čem besedilo govori) |  |
| Vsaj 2 primera različnih pomensko spremenjenih besed |  |
| Razlage pomensko spremenjenih besed |  |
| Vsaj 2 primera različnih ali 3. enakih govorniških figur |  |
| Razlage govorniških figur |  |
| Pojasnilo o (ne)zanimivosti črtice |  |
| Predstavitev dogodka, ki je nate naredil največji vtis |  |
| Utemeljitev za izbor dogodka |  |

|  |  |
| --- | --- |
| **Moj plakat** | **Že vsebuje**  **DA/NE** |
| št. črtice, ilustracija in njena utemeljitev |  |
| sporočilo črtice |  |

**Označi**: Z vsebinsko pripravo vsebine na govorni nastop sem

nezadovoljen delno zadovoljen zadovoljen zelo zadovoljen

*Bodite lepo.*

*učiteljica Mojca*